Год Міласэрнасці – гэта дар ласкі, адзначыў папа Францішак 8 снежня 2015 г. у гаміліі падчас св. Імшы на адкрыццё Юбілею. Спасылаючыся на просты і вельмі сімвалічны жэст адкрыцця Святых Дзвярэй, а таксама біблійныя тэксты, якія прагучалі падчас літургіі, Францішак заўважыў, што тут на першае месца пастаўлена “першынства ласкі”. “Паўната ласкі ў стане перамяніць сэрца і ўчыніць яго здольным да такіх вялікіх спраў, якія могуць змяніць гісторыю чалавецтва”, - сказаў ён.